Indigenous Tweets

Ing Indigenous Tweets metung yang karinan-Aptas o website a magdala kareng tweet ibat kareng amanung minorya o minority language king Twitter ba lang saupang miugnayan deng magsalita kareti at mitipun-tipun la. Tetag ne anyang Marso 2011 Kevin Scannell, a tuturung computational linguistics king Saint Louis University king St. Louis, Missouri, Estados Unidos. Ing sangkan a mitátag ya ing website o karinan-Aptas ya pin ing tipunan la o piugnayan deng magsalita kareng amanu king Aptas o Internet.

Ketang kayang homepage o baleng Aptas, makabili la reng amanung minoryang kayang tinipun. Potang mekapili yang amanu ing talagamit, midala ya king tala o listaan da reng anggang magtweet king amanung ita. Makabili ya king Indigenous Tweets ing letratung aske o profile picture ning balang talagamit ning Twitter, ampo reng datos tungkul king bilang dareng talataluki o follower ning balang tau. Bukud king pamamyeng estadistiko tungkul king dake kareng tweet ning tau king misususulat a yamanu, makabili la reng paksang pisasabyan kareng miyayaliwang amanung minorya.

Amlat
Anyang mibuklat ya ing karinan-Aptas anyang Marzo 2011, magdala yang 35ng amanu. Ketang Abril 16, 2011, atin yang tweet kareng 76 a amanung minorya. Kanitang Abril 26, 2011, 82 na la deng amanung darala na. Kayabe la reng amanung "esoteric" o mangasákit anti ing Gamilaraay ampo reng  "mas kilalang" 
Haitian Creole ampong Basque, a mumuna ampong kadwang pekadakal a Tweeter. Ing Welsh yang katlung pekamaragul king  Indigenous Tweets. 

Ing Kapampangan, a yang kapitung pekamaragul anyang tawli nang duminggu ning  Abril 2011, ing mumunang amanu ning Filipinas a makabili king karinan.

Data mining

Ing Indigenous Tweets atin yang simpanan-amanu o "data bank of words and phrases" ibat kareng amanung minorya ba lang paytunan deng taung magsalita kareng amanung deta. Ketang interview anyang Abril 2011 king BBC News, sinabi nang Scannell a walu yang banwang gagawang simpanan o data bank da reng 500 languages kapamilatan ning pamanyuri kareng blog, dyaryu ampong and karinan-Aptas o website.

Manipun yang data ing Indigenous Tweets kapamilatan ning API ning Twitter kapamilata'ning pamanintun king simpanan o data bank da reng amanu ampong phrase ibat kareng amanung minorya . E ne akwa kabaldugan ning karinan-Aptas ing amanu ning metung a tweet king maygit metung a amanu. Bang e malyari ing prublemang anti kanita, ing lulub nang salitang , Scannell ilapin detang atyu mu king amanung ita.

Dalerayan

Suglung paluwal
 Official website


Category:Internet properties established in 2011
Category:Linguistics
Category:Twitter